Ononido

Ononido estas genro de herboj aŭ arbustetoj, ofte glandharaj kaj/aŭ dornaj, kun trifolieraj folioj kaj kun panikloj, spikoj aŭ grapoloj el flavaj, rozkoloraj aŭ purpuraj, malofte blankaj floroj. Ĝi enhavas ĉirkaŭ 75 speciojn el Eŭropo, Kanarioj, Mediteranea regiono, Etiopio kaj Irano.

En plantkuracado oni uzas onononidon kontraŭ vezik- kaj renmalsanoj, kaj hidropso.

La efikaj substancoj estas esencaj oleoj, flavonoid-glikozidoj kaj taninoj.

 Kelkaj specioj 
 Ononis cristata Mill. Kresta ononido 
 Ononis fruticosa L. Arbusta ononido 
 Ononis repens L. Rampanta ononido 
 Ononis rotundifolia L. Rondfolia ononido 
 Ononis spinosa L. Dorna ononido
O. repens kaj O. spinosa estas ofte konsiderataj kiel membroj de sama specio, ekz. kun statuso de subspecioj. La taksonomia kaj nomenklatura situacio de tiu grupo plu estas diskutata.